Diari Oficial de la Generalitat Valenciana


Sumari del DOGV 4505, del 22-05-2003 (2003/5403)

Notificació de la resolució del conseller d'Obres Públiques, Urbanisme i Transports, de 21-10-02 (PL-79/2002), a Rogelio Baixaulí Ortí (en representació de la AIU Virgen del Carmen).
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5403


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del conseller d'Obres Públiques, Urbanisme i Transports, de 21-10-02 (PL-79/2002), a Rogelio Baixaulí Ortí (en representació de la AIU Virgen del Carmen). [2003/5403]
  
Atés que no s'ha pogut realitzar la notificació al senyor Rogelio Baixauli Ortí (en rep. de la AIU Virgen del Carmen), i d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa l'article, es publica el text íntegre de la resolució del conseller d'Obres Públiques, Urbanisme i Transports, amb data 21 d'octubre de 2002 (PL-79/02).
  
Vist l'expedient relatiu a l'homologació modificativa, pla parcial i programa d'actuació integrada del sector 13 del sòl urbanitzable programat del Pla General d'Ordenació Urbana de Torrent (València), i de conformitat amb els següents:
  
Antecedents de fet
  
Primer
  
El projecte va ser objecte de tramitació mitjançant el procediment previst en l'article 48 de la Llei 6/1994. Durant el període d'informació pública es van presentar tres al·legacions. En la fase de presentació de proposicions juridicoeconòmiques només va ser presentada una plica, corresponent a l'AIU Virgen del Carmen, promotora del present projecte.
  
Posteriorment, el ple de la corporació, en la sessió realitzada el 23 de juliol de 2001, va acordar sotmetre a informació pública l'homologació i el pla parcial, període durant el qual no es van presentar al·legacions. Va ser objecte de publicació en el DOGV i el diari Levante. En la sessió realitzada el 4 de febrer de 2002, el ple de l'Ajuntament de Torrent aprova provisionalment el projecte presentat, i va contestar degudament les al·legacions presentades durant el primer període d'informació pública.
  
La Comissió Territorial d'Urbanisme de València, en la sessió del 27 de juny de 2002, va acordar suspendre l'aprovació definitiva del projecte fins que s'esmenen les deficiències que en síntesi consistixen en:
  
Acreditació de suficiència de subministrament d'aigua potable i depuració.
  
Compliment de l'estàndard dels aparcaments en vial públic.
  
Coordinar el disseny del vial nord en el seu costat oest amb l'ordenació vigent externa al sector.
  
Amb data 8 de juliol de 2002, remet l'Ajuntament de Torrent dos exemplars del projecte d'intersecció de la VP-3067, que són reexpedits a la Diputació Provincial, així com certificat en què es fa constar que la modificació de la intersecció no modifica el Pla Parcial i l'Homologació del Sector 13, ni del sector 14.
  
El 20 de setembre de 2002, remet l'Ajuntament de Torrent documentació d'esmena de les deficiències assenyalades en l'acord de la Comissió Territorial d'Urbanisme, de 27 de juny de 2002.
  
Segon
  
El projecte consta d'homologació modificativa (memòria i plànols), pla parcial (memòria informativa i justificativa, normes urbanístiques i plànols d'informació i ordenació) i projecte d'Intersecció de la VP-3067 (remés a la Diputació Provincial).
  
Tercer
  
Durant la tramitació de l'expedient s'ha sol·licitat informe als següents organismes:
  
Conselleria d'Obres Públiques, Urbanisme i Transports, Divisió de Carreteres, sol·licitat amb data 13 de maig de 2002.
  
Diputació Provincial, Servici de Vies i Obres, sol·licitat amb data 13 de maig de 2002, rebut el 3 de juliol de 2002, en sentit favorable.
  
Confederació Hidrogràfica del Xúquer, sol·licitat amb data 13 de maig de 2002, rebut l'11 de juliol de 2002.
  
Quart
  
El municipi de Torrent té Pla General d'Ordenació Urbana aprovat definitivament per la Comissió Territorial d'Urbanisme de València en la sessió realitzada el 5 de gener de 1990.
  
Cinqué
  
La Comissió Territorial d'Urbanisme de València, en la sessió realitzada el 2 d'octubre de 2002, va acordar informar favorablement sobre l'expedient de referència i proposar al conseller d'Obres Públiques, Urbanisme i Transports la seua aprovació definitiva.
  
Fonaments de dret
  
Primer
  
La tramitació ha sigut correcta, d'acord amb el que establix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i en el punt III de la Instrucció de Planejament 1/1996, sobre Homologació de Plans d'Urbanisme a la citada llei.
  
Segon
  
La documentació està completa als efectes del compliment del que preceptuen els articles 27 i 28 de la Llei Reguladora de l'Activitat Urbanística i en la Instrucció de Planejament 1/1996, sobre Homologació de Plans d'Urbanisme a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
L'objecte del projecte és l'homologació i l'ordenació detallada del sector 13 de sòl urbanitzable programat residencial del Pla General d'Ordenació Urbana de Torrent.
  
L'homologació presentada és de caràcter modificatiu, ja que s'alteren les determinacions del Pla General vigent. En concret es proposa:
  
La redelimitació del sector, augmentant la superfície d'este des dels 129.640 m² previstos fins als 132.118,10 m² proposats, com a conseqüència de la inclusió en este d'una zona de sòl urbà (límit est), que es reclassifica, i del vial sud-oest.
  
Es redistribuïx la zona verda prevista, es reduïx la corresponent al mont públic normatiu i se situa longitudinalment la que actua de matalaf amb la carretera VP-3067, i abraça la superfície corresponent a la zona de protecció d'esta. Del còmput total es disminuïx la superfície de les zones verdes des dels 42.900 m² previstos fins als 29.288 m² proposats.
  
Es desplaça la zona d'equipament i s'augmenta la seua superfície, des dels 2.820 m² previstos fins als 3.339, 74 m² proposats.
  
Conjuntament s'aporta el projecte d'intersecció de la VP-3067 que servirà d'accés a la zona 7, sector 3, sector 13 i sector 14. Esta intersecció es troba fora de l'àmbit del sector 13 però el seu cost d'urbanització es repercutirà entre els sectors 13 i 14.
  
Se suprimixen determinats usos permesos pel pla general en el sector 13 i es limiten les tipologies a habitatge aïllat i aparellat.
  
Es crea una àrea de repartiment constituïda per tot el sector 13, a la qual s'adjudica un aprofitament tipus de 0,3007 m²t/m²s.
  
Quart
  
Amb relació a l'homologació modificativa proposada, ha de recordar-se que el pla general establix tres determinacions amb eficàcia normativa dins del sector 13: viari bàsic de connexió amb el sòl urbà, zona verda de mont públic, i límit de front normatiu al costat de la carretera de Montserrat, sense profunditat fixada. La present homologació modifica les tres determinacions i introduïx altres amb el caràcter d'ordenació estructural. No reconeix, no obstant això, l'existència d'elements de la xàrcia primària dins del seu àmbit, de la mateixa manera que no s'adscrivien a este sistemes generals.
  
El pla general preveu dins del 2n quadrienni el desenvolupament de tres sectors (13, 14 i 15). Al sector 13 li correspon un índex d'edificabilitat bruta de 0,411 m²t/m²s a la qual s'aplica uns coeficients d'ús de sector i de situació, la qual cosa dóna lloc a un aprofitament mitjà del sector 13 de 0,2996. Per la seua banda, l'aprofitament mitjà del 2n quadrienni és de 0,3012. La present proposta adjudica un aprofitament tipus de 0,3007 m²t/m²s a l'àrea de repartiment de nova creació. Per la seua banda l'article 8.2.7 de les Normes Urbanístiques exigix que la diferència entre els aprofitaments dels sòls urbanitzables no siga superior al 15% per la qual cosa es pot afirmar que l'aprofitament proposat per a l'àrea de repartiment complix amb allò que s'ha exigit, tant pel mateix pla general, com per l'article 62 de la LRAU.
  
Cinqué
  
Quant a l'ordenació detallada proposada, respecte al compliment dels actuals estàndards mínims establits en el Decret 201/1998, de 15 de desembre, que aprova el Reglament de Planejament de la Comunitat Valenciana, s'observa en el següent quadre el compliment dels estàndards aplicables al sector, i ha sigut justificat degudament el compliment d'aparcaments en vial públic exigit per l'article 10.2 de l'annex al Reglament de Planejament,
  
El nombre màxim d'habitatges queda establit d'acord amb la tipologia permesa; per al supòsit d'habitatge aparellat seran un màxim de 220 habitatges, i en el cas d'habitatges aïllats, seran un màxim de 165 habitatges.
  
La suficiència de proveïment d'aigua i depuració ha sigut degudament acreditada mitjançant informe de les entitats gestores corresponents.
  
Es justifica el traçat del vial nord en el seu costat oest ja que no pot establir-se la comunicació amb el carrer Zurbarán, de l'àmbit confrontant, mentre este tinga accés directe a la CV-405.
  
Sisé
  
La documentació presentada esmena les deficiències detectades en l'acord de la Comissió Territorial d'Urbanisme, de 27 de juny de 2002, i que van motivar la suspensió de la seua aprovació definitiva.
  
Seté
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de més de 50.000 habitants, de conformitat amb el que establix l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 6.D del Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, de conformitat amb l'acord de la Comissió Territorial de València, resolc:
  
Aprovar definitivament l'homologació i pla parcial del sector núm. 13 del Pla General d'Ordenació Urbana de Torrent.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana, en el termini de dos mesos, comptadors
  
des del dia següent a la notificació o publicació d'esta, de conformitat amb el que establixen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga interposar qualsevol altre recurs que es considere oportú.